Søylandsvatnet naturreservat

Søylandsvatnet naturreservat er et naturreservat i Hå kommune på Jæren, Rogaland. Området ble vernet i 1996 for å bevare en viktig hekke-, trekk- og overvintringslokalitet. Søylandsvatnet har verdi som hekkeområde for flere våtmarksarter, slik som sivhøne, sothøne, hettemåke, toppand, stokkand, krikkand, knekkand og brushane. Vatnet har også verneverdi som raste- og overvintringslokalitet for sangsvaner. Området er ett av 22 verneområder som inngår i ramsarområdet Jæren våtmarksystem, på grunn av sin betydning for trekkfugler. Jæren våtmarkssystem ble etablert i 1985, og antall delområder ble utvidet til 22 i 2002. Referanser Eksterne lenker (no) Søylandsvatnet naturreservat i Miljødirektoratets nettsted Naturbase